Diari Oficial de la Generalitat Valenciana


Sumari del DOGV 6247, del 16-04-2010 (2010/4062)

ORDE 9/2010, de 7 d'abril, de la Conselleria d'Infraestructures i Transport, per la qual es modifica l'Orde de 12 de febrer de 2001, de la Conselleria d'Indústria i Comerç, per la qual es modifica la de 13 de març de 2000, sobre el contingut mínim en projectes d'indústries i instal·lacions industrials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/04/07/9/dof/vci/html**

### Dades del document

Número de DOGV
:   6247

Data del DOGV
:   16-04-2010

Secció del DOGV
:   I. DISPOSICIONS GENERALS

Número del document
:   2010/4062


Data del document
:   07-04-2010

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * edifici industrial
    * reglamentació tècnica
    * material d'elevació
    * energia elèctrica
    * projecte industrial
    * gas
    * legislació
    * política industrial
    * infraestructura industrial
    * equip de pressió
    * instal·lació sanitària
    * indústria elèctrica
    * aigua potable
    * instal·lació frigorífica
    * instal·lació hidroelèctrica

ORDE 9/2010, de 7 d'abril, de la Conselleria d'Infraestructures i Transport, per la qual es modifica l'Orde de 12 de febrer de 2001, de la Conselleria d'Indústria i Comerç, per la qual es modifica la de 13 de març de 2000, sobre el contingut mínim en projectes d'indústries i instal·lacions industrials. [2010/4062]  
L'Orde de 12 de febrer de 2001, de la Conselleria d'Indústria i Comerç, va corregir determinades errades en els textos, així com va introduir-hi nous continguts i va adaptar els que ja existien a la normativa vigent.  
L'orde esmentada establix el contingut mínim dels projectes de línies d'alta tensió en els apartats EE-1, EE-2, EE-3 i EE-4.  
Actualment, l'entrada en vigor del Reial Decret 223/2008, de 15 de febrer, pel qual s'aproven el reglament sobre les condicions tècniques i les garanties de seguretat en les línies elèctriques d'alta tensió i les seues instruccions tècniques complementàries, establix, en la ITC-LAT 09 Avantprojectes i projectes, el contingut mínim per als documents esmentats, en relació amb les instal·lacions competència de la Conselleria d'Infraestructures i Transport.  
La necessitat d'adaptar la normativa autonòmica a les disposicions de caràcter sectorial, en concret a les instruccions tècniques incloses en el Reial Decret 223/2008, aconsellen la modificació d'aquells annexos inclosos en l'Orde de 12 de febrer de 2001, als efectes d'adequació de la normativa vigent.  
Pel Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, atribuïx, en l'article 6, a la Conselleria d'Infraestructures i Transport les competències en matèria d'energia.  
Per tot això, en virtut del que establix l'article 28.e de la Llei 5/1983, de 30 de desembre, del Consell,  
ORDENE  
Artícle únic  
Modificar l'annex I de l'Orde de 12 de febrer de 2001, de la Conselleria d'Indústria i Comerç, per la qual es modifica la de 13 de març de 2000, sobre el contingut mínim en projectes d'indústries i instal·lacions industrials, i derogar les normes de contingut mínim d'instal·lacions recollides en els apartats EE-1 Línia aèria d'alta tensió, EE-2 Línia aïllada d'alta tensió, EE-3 Línia subterrània d'alta tensió i EE-4 Centre de transformació.  
DISPOSICIÓ FINAL  
Única  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 7 d'abril de 2010  
El conseller d'Infraestructures i Transport,  
MARIO FLORES LANUZA


Còpia Permalink ELI